ระเบียบองค์การบริหารส่วนตำบลบ้านเสียวระเบียบองค์การบริหารส่วนตำบลบ้านเสียวว่าด้วยข้อมูลข่าวสารของราชการพ.ศ. ๒๕๕๕ เพื่อให้การจัดระบบ การขอ การขออนุญาตและการบริการข้อมูลข่าวสารของราชการที่อยู่ในความรับผิดชอบขององค์การบริหารส่วนตำบลบ้านเสียวอำเภอนาหว้า จังหวัดนครพนม เป็นไปด้วยความเรียบร้อยรวดเร็วและสอดคล้องกับเจตนารมณ์ของกฎหมายว่าด้วยข้อมูลข่าวสารของราชการในการรับรองสิทธิของประชาชนในการรับรู้ข้อมูลข่าวสารที่อยู่ในความครอบครองหรือควบคุมดูแลของหน่วยงานของรัฐอาศัยอำนาจตามความในมาตรา ๙ แห่งพระราชบัญญัติข้อมูลข่าวสารของราชการพ.ศ. ๒๕๔๐ และข้อ ๔ แห่งประกาศคณะกรรมการข้อมูลข่าวสารของราชการเรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้ามาตรวจดูลงวันที่ ๒๔ กุมภาพันธ์ พ.ศ. ๒๕๔๑ องค์การบริหารส่วนตำบลบ้านเสียวจึงออกระเบียบไว้ดังต่อไปนี้ข้อ ๑ ระเบียบนี้เรียกว่าระเบียบองค์การบริหารส่วนตำบลบ้านเสียว ว่าด้วยข้อมูลข่าวสารของราชการพ.ศ. ๒๕๕๖ข้อ ๒[๑] ระเบียบนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ ๓ บรรดาระเบียบข้อบังคับและคำสั่งอื่นใดขององค์การบริหารส่วนตำบลบ้านเสียว ในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ในระเบียบนี้หน่วยงานในสังกัด หมายความว่าสำนัก ส่วน กอง หรือหน่วยงานที่มีฐานะเทียบเท่ากองในสังกัดองค์การบริหารส่วนตำบลข้อมูลข่าวสาร หมายความว่าข้อมูลข่าวสารของราชการ ตามกฎหมายว่าด้วยข้อมูลข่าวสารที่อยู่ในครอบครองหรือควบคุมดูแลของศูนย์ข้อมูลข่าวสารและส่วนราชการ ในสังกัดองค์การบริหารส่วนตำบลบ้านเสียวศูนย์ข้อมูลข่าวสารหมายความว่า ศูนย์ข้อมูลข่าวสารขององค์การบริหารส่วนตำบลบ้านเสียวตามกฎหมายว่าด้วยข้อมูลข่าวสารของทางราชการคณะกรรมการ หมายความว่าคณะกรรมการข้อมูลข่าวสารขององค์การบริหารส่วนตำบลบ้านเสียววันทำการ หมายความว่าวันทำการตามปกติของหน่วยงานของรัฐคำขอ หมายความว่าคำขอข้อมูลข่าวสารตามระเบียบนี้ข้อ ๕ให้นายกองค์การบริหารส่วนตำบลบ้านเสียวรักษาการตามระเบียบนี้ และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาหรืออุปสรรคในการปฏิบัติตามระเบียบนี้ให้นายกองค์การบริหารส่วนตำบลบ้านเสียวมีอำนาจวินิจฉัยสั่งการตามที่เห็นสมควรหมวด ๑คณะกรรมการข้อมูลข่าวสาร ข้อ ๖ ให้มีคณะกรรมการข้อมูลขององค์การบริหารส่วนตำบลบ้านเสียวประกอบด้วย(๑) รองนายกองค์การบริหารส่วนตำบล(คนที่ ๑) ประธานกรรมการ(๒) ปลัดองค์การบริหารส่วนตำบล รองประธานกรรมการ(๓) หัวหน้าส่วนการคลัง กรรมการ(๔) หัวหน้าส่วนโยธา กรรมการ(๕) หัวหน้าสำนักงานปลัดองค์การบริหารส่วนตำบล กรรมการและเลขานุการ(๖) เจ้าหน้าที่วิเคราะห์นโยบายและแผน กรรมการและผู้ช่วยเลขานุการข้อ ๗ให้คณะกรรมการมีอำนาจและหน้าที่ ดังต่อไปนี้(๑) กำหนดหลักเกณฑ์หรือมาตรการเกี่ยวกับการบริหาร การจัดระบบ การขอการอนุญาต และการบริหารข้อมูลข่าวสารของราชการ(๒)ให้คำแนะนำหรือแสดงความเห็นเกี่ยวกับข้อมูลข่าวสารของราชการที่ลงพิมพ์ในราชกิจจานุเบกษารวมทั้งการจัดพิมพ์และเผยแพร่(๓)ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารของราชการที่เป็นความลับของราชการ(๔)ให้คำแนะนำหรือเสนอความคิดเห็นเกี่ยวกับประเภทของข้อมูลข่าวสารของราชการที่ควรจัดเก็บไว้ที่องค์การบริหารส่วนตำบลบ้านเสียวหรือส่งไปยังหอจดหมายเหตุแห่งชาติ กรมศิลปากรหรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๕)ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารของราชการตามระเบียบสำนักนายกรัฐมนตรีว่าด้วยงานสารบรรณ หรือข้อมูลข่าวสารอื่นที่เป็นประโยชน์ต่อทางราชการ(๖)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการและเอกชน(๗)ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๘) แต่งตั้งคณะอนุกรรมการเพื่อปฏิบัติการในเรื่องใด ๆตามที่คณะกรรมการมอบหมาย(๙) เชิญบุคคลใด ๆมาสอบถามหรือให้ชี้แจงแสดงความเห็นเกี่ยวกับข้อมูลข่าวสาร(๑๐) ดำเนินการอื่นใดเพื่อให้เป็นไปตามกฎหมายว่าด้วยข้อมูลข่าวสารของราชการข้อ ๘การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมถ้าประธานกรรมการหรือรองประธานกรรมการไม่อยู่ในที่ประชุมหรือไม่สามารถปฏิบัติหน้าที่ได้ ให้คณะกรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งมีหนึ่งเสียงในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดหมวด ๒ศูนย์ข้อมูลข่าวสาร ข้อ ๙ให้จัดตั้งศูนย์ข้อมูลข่าวสารขององค์การบริหารส่วนตำบลบ้านเสียวขึ้นอยู่ในความรับผิดชอบควบคุมดูแลของสำนักงานปลัดองค์การบริหารส่วนตำบลบ้านเสียวเพื่อให้การบริหารข้อมูลข่าวสารของราชการไว้ให้ประชาชนเข้าตรวจดู ศึกษา ค้นคว้าตลอดจนเผยแพร่ จ่ายแจก รวมทั้งปฏิบัติหน้าที่ให้เป็นไปตามระเบียบนี้และตามกฎหมายว่าด้วยข้อมูลข่าวสารของราชการหมวด ๓การจัดระบบข้อมูลข่าวสาร ข้อ ๑๐ให้หน่วยงานในสังกัดจัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการ รวมทั้งกฎหมายอื่นและระเบียบของทางราชการข้อ ๑๑การดำเนินการตามข้อ ๑๐ให้หน่วยงานในสังกัดจัดให้มีเจ้าหน้าที่ผู้รับผิดชอบเพื่อควบคุม ดูแล ตรวจสอบติดตามและประสานงานในการดำเนินการดังกล่าว ให้เป็นไปด้วยความเรียบร้อยหมวด ๔การขอดูการขอข้อมูลข่าวสารและการอนุญาต ข้อ ๑๒ให้ศูนย์ข้อมูลข่าวสารจัดทำสมุดทำทะเบียนสำหรับผู้เข้าขอตรวจดูข้อมูลข่าวสารที่ตั้งแสดงไว้ ทั้งนี้ เพื่อเป็นหลักฐานของทางราชการข้อ ๑๓การขอสำเนาข้อมูลข่าวสารหรือขอสำเนาข้อมูลข่าวสารที่มีคำรับรองถูกต้องให้ยื่นคำขอเป็นหนังสือ ตามแบบที่องค์การบริหารส่วนตำบลกำหนดต่อเจ้าหน้าที่ของศูนย์ข้อมูลข่าวสารหรือเขียนขึ้นเองโดยให้ระบุข้อมูลข่าวสารที่จะต้องการในลักษณะที่อาจเข้าใจได้ตามสมควรให้เจ้าหน้าที่ซึ่งได้รับคำขอตรวจสอบข้อมูลข่าวสารตามคำขอนั้นเป็นข้อมูลข่าวสารที่อยู่ในครอบครองหรือควบคุมดูแลของศูนย์ข้อมูลข่าวสารหรืออยู่ในความครอบครองหรือควบคุมดูแลของหน่วยงานในสังกัดใดหรือหน่วยงานสังกัดอื่นใดหากเป็นข้อมูลข่าวสารและอยู่ในความครอบครองหรือควบคุมแลของศูนย์ข้อมูลข่าวสารให้เจ้าหน้าที่ที่ประจำศูนย์ข้อมูลข่าวสารซึ่งเป็นพนักงานส่วนตำบลไม่ต่ำกว่าระดับ๒ เป็นผู้อนุญาตและลงนามในสำเนาที่มีคำรับรองถูกต้องของข้อมูลข่าวสารโดยลงลายมือชื่อ พร้อมทั้งชื่อตัว ชื่อสกุลและตำแหน่ง ตลอดจนวัน เดือน ปีให้ชัดเจน ทั้งนี้ให้รับรองตามจำนวนที่ผู้ยื่นขอให้รับรองในกรณีขอดู ตรวจดูขอสำเนาหรือสำเนาที่มีคำรับรองถูกต้องของข้อมูลข่าวสารอื่น ซึ่งอยู่ในความครอบครองหรือควบคุมดูแลของหน่วยงานในสังกัดให้เจ้าหน้าที่ผู้รับคำขอเสนอเรื่องไปยังหน่วยงานนั้นพร้อมทั้งแนะนำให้ผู้ยื่นขอไปประสานกับหน่วยงานนั้นโดยตรงโดยให้หัวหน้าหน่วยงานในสังกัดหรือผู้ที่ได้รับมอบหมายเป็นผู้พิจารณาอนุญาตโดยให้พนักงานส่วนตำบลไม่ต่ำกว่าระดับ ๒เป็นผู้อนุญาตและลงนามในสำเนาที่มีคำรับรองถูกต้องของข้อมูลข่าวสารโดยลงลายมือชื่อ พร้อมทั้งชื่อตัว ชื่อสกุลและตำแหน่ง ตลอดจนวัน เดือนปีให้ชัดเจน ทั้งนี้ให้รับรองตามจำนวนที่ผู้ยื่นขอให้รับรองเว้นแต่ในกรณีไม่อาจวินิจฉัยได้ว่า ข้อมูลข่าวสารที่มีคำร้องขอนั้นเป็นข้อมูลข่าวสารที่เปิดเผยได้หรือไม่ให้หัวหน้าหน่วยงานในสังกัดเสนอเรื่องพร้อมความเห็นต่อคณะกรรมการเพื่อพิจารณาวินิจฉัยต่อไปข้อ ๑๔กรณีการเปิดเผยข้อมูลข่าวสารตามคำขอนั้น กระทบถึงประโยชน์ได้เสียของผู้ใดให้หน่วยงานนั้นแจ้งให้ผู้มีส่วนได้เสียทราบโดยมิชักช้าเพื่อให้ผู้มีส่วนได้เสียนั้นคัดค้านภายในเวลาที่กำหนดไว้ในมาตรา ๑๗แห่งพระราชบัญญัติข้อมูลข่าวสารของราชการ พ.ศ. ๒๕๔๐ ด้วยหมวด ๕กำหนดระยะเวลา ข้อ ๑๕การบริการข้อมูลข่าวสารตามคำขอให้หน่วยงานที่ให้บริการข้อมูลข่าวสารดำเนินการให้บริการภายในกำหนดระยะเวลาดังต่อไปนี้(๑)การให้บริการข้อมูลข่าวสารที่จัดให้ประชาชนตรวจดูหรือขอสำเนาที่มีคำรับรองความถูกต้องของข้อมูลข่าวสารที่ศูนย์ข้อมูลข่าวสารให้ดำเนินการให้แล้วเสร็จภายในวันทำการที่ได้มีคำขอนั้น(๒) การให้บริการข้อมูลข่าวสารอื่น ๆ ที่อยู่ในความครอบครองหรือควบคุมของหน่วยงานในสังกัดให้พิจารณาดำเนินการให้แล้วเสร็จภายในวันทำการที่ได้มีคำขอนั้นถ้าไม่อาจดำเนินการให้แล้วเสร็จภายในวันทำการนั้นได้ให้แจ้งกำหนดวันและเวลาตามที่ให้สมควรแก่ผู้อื่นขอรับแต่ต้องไม่เกินเจ็ดวันทำการในกรณีมีเหตุจำเป็นอาจขออนุมัติจากนายกองค์การบริหารส่วนตำบลหรือผู้ซึ่งนายกองค์การบริหารส่วนตำบลมอบหมายเพื่อขอขยายเวลาออกไปได้แต่ต้องไม่เกินสิบห้าวันทำการ(๓) กรณีที่ต้องแจ้งให้ผู้มีส่วนได้เสียคัดค้านเมื่อรวมเวลาตั้งแต่วันรับคำขอ การแจ้งให้คัดค้าน การพิจารณาว่าจะสั่งเปิดเผยหรือไม่เปิดเผยรวมแล้วต้องไม่เกินสามสิบวัน ยกเว้นในกรณีที่มีเหตุจำเป็นให้ขออนุมัตินายกองค์การบริหารส่วนตำบลให้ขยายเวลาออกไปแต่ต้องแสดงเหตุผลและรวมเวลาแล้วต้องไม่เกินหกสิบวันหมวด ๖ค่าธรรมเนียม ข้อ ๑๖ให้เรียกเก็บค่าธรรมเนียมการทำสำเนาเอกสารข้อมูลข่าวสารในอัตราเท่ากับต้นทุนในการจัดทำสำเนาเอกสารนั้นๆ แต่ต้องไม่เกินอัตราที่คณะกรรมการข้อมูลข่าวสารของราชการกำหนดข้อ ๑๗ให้เรียกเก็บค่าธรรมเนียมการรับรองสำเนาเอกสารคำรับรองละ ๕ บาทข้อ ๑๘ ค่าธรรมเนียมข้อ๑๖ และข้อ ๑๗ ให้เป็นรายได้ขององค์การบริหารส่วนตำบลบ้านเสียวข้อ ๑๙สำหรับผู้มีรายได้น้อย ซึ่งมีพยานหลักฐานมาแสดงยืนยันที่เชื่อถือได้นายกองค์การบริหารส่วนตำบลบ้านเสียวอาจพิจารณายกเว้นค่าธรรมเนียมหรือลดอัตราค่าธรรมเนียมที่กำหนดในหมวดนี้ให้ได้ตามความจำเป็นหมวด ๗สถานที่บริหารข้อมูลข่าวสาร ข้อ ๒๐ศูนย์ข้อมูลข่าวสารขององค์การบริหารส่วนตำบลบ้านเสียว ตั้งอยู่เลขที่ ๑๓หมู่ที่ ๓ ตำบลบ้านเสียว อำเภอนาหว้า จังหวัดนครพนม รหัสไปรษณีย์ ๔๘๑๘๐ โทรศัพท์ ๐- ๔๒๕๕ ๑๐๖๗ โทรสาร ๐ - ๔๒๕๕ - ๑๐๖๗หมวด ๘เบ็ดเตล็ด ข้อ ๒๑การปฏิบัตินอกเหนือจากที่กำหนดไว้ในระเบียบนี้ให้ถือตามบทบัญญัติแห่งกฎหมายว่าด้วยข้อมูลข่าวสารของราชการประกาศหรือความเห็นของคณะกรรมการข้อมูลข่าวสารของราชการประกาศณ วันที่ ๒๖ กุมภาพันธ์ พ.ศ. ๒๕๕๖สฤษดิ์ ไตรตระการเดชนายกองค์การบริหารส่วนตำบลบ้านเสียวปริยานุช/ผู้จัดทำ๙ เมษายน ๒๕๕๖โชติกานต์/ผู้ตรวจ๒๕ เมษายน ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๔๕ ง/หน้า ๑/๕ เมษายน ๒๕๕๖